b"\n_START_ARTICLE_\nHepatitis C\n_START_PARAGRAPH_\nHepatitis C er en smitsom sygdom for\xc3\xa5rsaget af hepatitis C-virus (HCV), der prim\xc3\xa6rt p\xc3\xa5virker leveren.\xc2\xa0Tidligt i\xc2\xa0infektionsforl\xc3\xb8bet har smittede ofte milde, eller ingen symptomer. Lejlighedsvis har de feber, m\xc3\xb8rk urin, mavesmerter, og gul farvet hud. Virusen lever videre i leveren i omkring 75% til 85% af alle der bliver inficeret. Tidligt i forl\xc3\xb8bet har kronisk infektion typisk ingen symptomer. Med tiden, over mange \xc3\xa5r, kan det ofte f\xc3\xb8re til leversygdom og i nogle tilf\xc3\xa6lde\xc2\xa0levercirrose (skrumpelever). Nogle patienter med skrumpelever udvikler komplikationer s\xc3\xa5som leversvigt, leverkr\xc3\xa6ft, eller esophageal og gastriske varicer. Da nogle infektioner udvikler sig til leverkr\xc3\xa6ft, ben\xc3\xa6vnes hepatitis C virus ogs\xc3\xa5 som en oncovirus._NEWLINE_HCV spredes prim\xc3\xa6rt ved blod til blod kontakt, der er forbundet med intraven\xc3\xb8s stofbrug, d\xc3\xa5rligt steriliseret medicinsk udstyr, n\xc3\xa5lestiksskader i sundhedsv\xc3\xa6senet, og blodtransfusion. Screening af blod reducerer risikoen fra en transfusion til mindre end \xc3\xa9n per to millioner.\xc2\xa0Virusen\xc2\xa0kan ogs\xc3\xa5 sprede sig fra en smittet mor til hendes barn under f\xc3\xb8dslen. Hepatitis C spredes ikke ved normal kontakt. Det er en af fem kendte hepatitis vira: A, B, C, D, og E. Diagnosen stilles via en blodtest for at konstatere enten antistoffer til virusen eller dets RNA. Testen anbefales for alle mennesker, der er i risikogrupperne._NEWLINE_Der er ingen vaccine mod hepatitis C. Forbyggende aktiviteter omfatter skadebegr\xc3\xa6nsende indsats for mennesker, der bruger intraven\xc3\xb8s medicin, og ved at teste donorblod. Kronisk infektion kan helbredes i omkring 90% af tiden s\xc3\xa5 l\xc3\xa6nge patienten bliver behandlet med medicin s\xc3\xa5som\xc2\xa0sofosbuvir\xc2\xa0og\xc2\xa0simeprevir. Tidligere blev hepatitis C behandlet med en kombination af pegyleret interferon og ribavirin, som virkede i\xc2\xa0omkring 50%, og havde st\xc3\xb8rre bivirkninger. Adgang til de nyere behandlinger kan v\xc3\xa6re dyrt. Dem, der udvikler skrumpelever eller leverkr\xc3\xa6ft kan muligvis f\xc3\xa5 brug for en levertransplantation. Hepatitis C er den hyppigste \xc3\xa5rsag til levertransplantation, selv om virus normalt opst\xc3\xa5r igen efter transplantation._NEWLINE_Det ansl\xc3\xa5s at omkring 130\xe2\x80\x93200 millioner mennesker p\xc3\xa5 verdensplan er inficeret med hepatitis C. Virusen forekommer hyppigst i Afrika og Central-og \xc3\x98stasien. Omkring 343.000 d\xc3\xb8dsfald tilskrives leverkr\xc3\xa6ft og 358.000 d\xc3\xb8dsfald p\xc3\xa5 grund af skrumpelever for\xc3\xa5rsaget af hepatitis C blev registeret i 2013 . Eksistensen af hepatitis C \xe2\x80\x93 oprindeligt identificerbare kun som en type af non-A, non-B hepatitis \xe2\x80\x93 blev foresl\xc3\xa5et i 1970'erne og dokumenteret i 1989. Hepatitis C kan kun smitte mennesker og chimpanser."